આરોગ્ય કમિશનર જયંતિ રવિએ પરિપત્ર કરી રાજ્યના તમામ જિલ્લાઓમાં નિયમિત ૧૪મી તારીખે વિવિધ સંસ્થાઓનો સહકાર મેળવી સ્વૈચ્છિક રક્તદાન કેમ્પ યોજવા ભલામણ કરી છે. એનએસએસ, નહેરુ યુવા કેન્દ્ર, કોલેજીસ, સરકારના જુદાજુદા વિભાગો અને બિનસરકારી સંસ્થાઓનો સહકાર લેવા કમિશનરે આગ્રહ કર્યો છે. તેમણે પરિપત્રમાં ઉલ્લેખ કર્યો છે કે, નિયમિત સ્વૈચ્છિક રક્તદાન કેમ્પના કારણે લોકોને રક્તદાન કરવાની પ્રેરણા મળશે. ઉલ્લેખનીય છે કે, રાજ્યમાં વર્ષે સરેરાશ ૧૨ લાખ બ્લડ યુનિટની જરૂરિયાત સામે ૧૩૬ માન્યતા પ્રાપ્ત બ્લડ બેંકમાં સાડા આઠ લાખ બ્લડ યુનિટ એકત્ર થાય છે.